TVT พุ่งพรวด 18% นิวไฮรอบ 4 เดือน รับกำไรปี 61 โตสนั่น 60% ทะลุ 31 ลบ. แถมปันผล 0.08 บ.
TVT พุ่งพรวด 18% นิวไฮรอบ 4 เดือน รับกำไรปี 61 โตสนั่น 60% ทะลุ 31 ลบ. แถมปันผล 0.08 บ. ล่าสุด ณ เวลา 10.45 น. อยู่ที่ 1.03 บาท บวก 0.16 บาท หรือ 18.39% สูงสุดที่ 1.06 บาท ต่ำสุดที่ 0.94 บาท ด้วยมูลค่าซื้อขาย 16.78 ล้านบาท
26 ก.พ. 2562

ผู้สื่อข่าวรายงานว่า ราคาหุ้น บริษัท ทีวี ธันเดอร์ จำกัด (มหาชน) หรือ TVT ล่าสุด ณ เวลา 10.45 น. อยู่ที่ 1.03 บาท บวก 0.16 บาท หรือ 18.39% สูงสุดที่ 1.06 บาท ต่ำสุดที่ 0.94 บาท ด้วยมูลค่าซื้อขาย 16.78 ล้านบาท

ทั้งนี้ ราคาหุ้น TVT ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 1.03 บาท เมื่อวันที่ 16 ต.ค.2561 หลังรายงานผลการดำเนินงานประจำปี 61 มีกำไร 31.10 ล้านบาท เพิ่มขึ้น 60% จากปีก่อนกำไร 19.39 ล้านบาท พร้อมประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561  และกำไรสะสม เป็นเงินสด 0.08 บาทต่อหุ้น กำหนดขึ้นเครื่องหมาย XD วันที่ 30 เม.ย.2562 และกำหนดจ่ายเงินปันผลวันที่ 23 พ.ค.2562